laion/Wikipedia-Exotic huggingface dataset:
ז'בריז אמאן

ז'בריז אמאן (בצרפתית: Gévrise Émane; נולדה ב-27 ביולי 1982) היא ג'ודוקא צרפתייה, זוכת מדליית ארד מאולימפיאדת לונדון 2012 ואלופת העולם בשנים 2007, 2011 ו-2015. המדליה המשמעותית הראשונה של אמאן הגיעה באליפות העולם 2005 שנערכה בקהיר, אז זכתה במדליית כסף בקטגוריית המשקל עד 70 ק"ג. שנה לאחר מכן, היא זכתה בתואר האירופי באליפות שנערכה בטמפרה לאחר שגברה בגמר על היידה וולרט הגרמנייה באיפון. באליפות העולם 2007 שנערכה בריו דה ז'ניירו, אמאן זכתה לראשונה בתואר העולמי לאחר שניצחה בגמר את רונדה ראוזי האמריקאית. לאחר שירדה לקטגוריית המשקל עד 63 ק"ג בשנת 2009, אמאן קטפה בפעם השנייה את התואר העולמי באליפות העולם בשנת 2011 שנערכה בפריז לאחר שגברה בגמר על היפנית יושי אואנו בהחלטת שופטים. באולימפיאדת לונדון 2012, אמאן זכתה במדליית ארד בקטגוריית המשקל עד 63 ק"ג. בקרב הראשון היא ניצחה את גמה האוול הבריטית, בשמינית הגמר היא ניצחה את יאריצה אבל הקובנית וברבע הגמר הפסידה למונקזאיה צדווסורן המונגולית ונשרה לקרבות בית הניחומים. היא ניצחה את אליס שלזינגר הישראלית ועלתה לקרב על מדליית הארד בו גברה בהחלטת שופטים על ג'ונג דה-וון הקוריאנית לאחר שהקרב הסתיים ללא ניקוד. באליפות העולם בשנת 2015 שנערכה באסטנה, אמאן התחרתה בקטגוריית המשקל עד 70 ק"ג וזכתה בתואר העולמי בפעם השלישית. בשמינית הגמר היא ניצחה באיפון את אליקס אנו-רוי הקנדית לאחר ריתוק מוצלח, ברבע הגמר היא ניצחה את יורי אלוואר הקולומביאנית ובחצי הגמר היא ניצחה בזכות עונשים צ'יזורו אראי היפנית. בגמר היא ניצחה באיפון את מריה ברנבאו הספרדייה בתוך 15 שניות. מדיה וקבצים בנושא ז'בריז אמאן בוויקישיתוף ז'בריז אמאן, ברשת החברתית פייסבוק ז'בריז אמאן, ברשת החברתית אקס (טוויטר) ז'בריז אמאן, ברשת החברתית אינסטגרם ז'בריז אמאן, סרטונים בערוץ היוטיוב ז'בריז אמאן, באתר הוועד האולימפי הבין-לאומי ז'בריז אמאן, באתר olympedia.org ז'בריז אמאן, באתר איגוד הג'ודו העולמי ז'בריז אמאן, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. הקרב מול מריה ברנבאו, גמר אליפות העולם 2015, אתר JudoInside
קרל אוגוסט, נסיך נסאו-ויילבורג

קרל אוגוסט, נסיך נסאו-ויילבורג (בגרמנית: Karl August von Nassau-Weilburg‏, 17 בספטמבר 1685 - 9 בנובמבר 1753), היה נסיך נסאו-ויילבורג בין השנים 1719–1753. קרל אוגוסט נולד בויילבורג ב-17 בספטמבר 1685, ליוהאן ארנסט, נסיך נסאו-ויילבורג ולמריה פוליקסנה מליינינגן-הארטנבורג, בתם של גאורג אוגוסט, רוזן נסאו-אידשטיין והנרייטה דורותיאה מאטינגן-אטינגן. בצעירותו הוא עבד כדיפלומט של סקסוניה, ובמשך זמן מה הוא היה השגריר הסקסוני בפריז. בשנת 1719 מת אביו קרל אוגוסט, נסיך נסאו-ויילבורג, וקרל אוגוסט עלה לשלטון במקומו. בשנים 1733 ו-1734 פיקד קרל אוגוסט על הכוחות הקיסריים על הריין במהלך מלחמת הירושה הפולנית, כגנרל חיל הפרשים הקיסרי. בשנת 1737 הוא קיבל את תואר הנסיך, אשר הוענק למשפחתו בשנת 1688, אולם רק מעתה ואילך הוא הפך לרשמי והקנה לו מקום בדיאט הקיסרי. ב-9 בנובמבר 1753 מת קרל אוגוסט בוויילבורג, ובנו קרל כריסטיאן, נסיך נסאו-ויילבורג עלה במקומו לשלטון. ב-17 באוגוסט 1723 התחתן קרל אוגוסט עם אוגוסטה, נסיכת נסאו-אידשטיין, בתם של גאורג אוגוסט, רוזן נסאו-אידשטיין והנרייטה דורותיאה מאטינגן-אטינגן, ממנה נולדו לו 6 ילדים: הנרייטה מריה דורותיאה מנסאו-ויילבורג (1724) הנרייטה אוגוסטה פרדריקה מנסאו-ויילבורג (1726–1757) פוליקסנה לואיזה וילהלמינה מנסאו-ויילבורג (1728–1732) כריסטיאנה לואיזה שרלוטה מנסאו-ויילבורג (1730–1732) לואיזה פוליקסנה מנסאו-ויילבורג (1770–1828), התחתנה עם זימון אוגוסט, רוזן ליפה-דטמולד קרל כריסטיאן, נסיך נסאו-ויילבורג (1780–1857), התחתן עם קרולינה, נסיכת אורנז'-נסאו מדיה וקבצים בנושא קרל אוגוסט, נסיך נסאו-ויילבורג בוויקישיתוף קרל אוגוסט, נסיך נסאו-ויילבורג קרל אוגוסט, נסיך נסאו-ויילבורג, באתר "Find a Grave" (באנגלית)
דני רוז

דני רוז (באנגלית: Danny Rose; נולד ב-2 ביולי 1990) הוא כדורגלן אנגלי המשחק בעמדת המגן השמאלי. רוז התחיל את הקריירה שלו במחלקת הנוער של לידס יונייטד. בעונת 2006/2007 הצטרף לקבוצה הבוגרת, אך לא רשם דקות משחק במהלך העונה. בסיום העונה, ירדה לידס לליגה הראשונה ואף נכנסה לחובות כספיים, דבר אשר אילץ אותה למכור שחקנים. ב-25 ביולי 2007 חתם בטוטנהאם הוטספר תמורת מיליון פאונד. רוז הצטרף תחילה לאקדמיה של הקבוצה. בינואר 2008 נכלל לראשונה בסגל הקבוצה הראשונה במשחק גביע הליגה נגד סנדרלנד. בספטמבר 2008 נפצע בברכו. בינואר 2010 רוז ערך את הופעת הבכורה שלו בקבוצה בתיקו 2-2 נגד לידס יונייטד. ב-14 באפריל 2010 רוז ערך את הופעת הבכורה שלו בפרמייר ליג בניצחון 1–2 נגד ארסנל, בו גם כבש את שער הבכורה שלו בקבוצה. שער זה, אף זכה בתואר "שער העונה" של אתר סקי ספורט. במרץ 2009 הושאל לווטפורד עד לסיום העונה. ב-4 באפריל 2009 ערך את הופעת הבכורה שלו בקבוצה בניצחון 1–2 נגד דונקסטר רוברס. ב-29 בספטמבר 2009 הושאל לפיטרבורו יונייטד עד ינואר 2010, אך חזר לטוטנהאם כעבור חודש וחצי בלבד. ב-9 בספטמבר 2010 הושאל לבריסטול סיטי, בה שיחק עד פברואר 2011. ב-31 באוגוסט 2012 הושאל לסנדרלנד עד לסיום העונה. ב-22 באוגוסט 2013 רוד הבקיע את שער הבכורה שלו במסגרת אירופית בניצחון 0–5 נגד דינמו טביליסי במסגרת פלייאוף הליגה האירופית. ב-31 ביולי 2014 רוז חתם על חוזה לחמש שנים בטוטנהאם. ב-10 בינואר 2016 ענד לראשונה את סרט הקפטן של הקבוצה במשחק גביע ה-FA נגד לסטר סיטי. ב-22 בספטמבר 2016 חתם על חוזה חדש בספרס, שמשאיר אותו בקבוצה עד שנת 2021. ב-31 בינואר 2017 רוז נפצע בברכו במשחק הליגה נגד סנדרלנד ונעדר כתשעה חודשים. אף על פי שנפצע באמצע העונה, רוז נכלל בנבחרת העונה של הפרמייר ליג. ב-17 באוקטובר 2017 חזר לשחק לראשונה אחרי הפציעה במשחק נגד ריאל מדריד שהסתיים בתיקו 1-1. ב-30 בינואר 2020 עזב רוז את טוטנהאם בפעם הראשונה לאחר שבע שנים, כשהושאל לניוקאסל יונייטד וחתם על חוזה לשישה חודשים. ב-16 ביוני 2021 עזב את טוטנהאם לאחר 14 שנה וחזר לווטפורד וחתם לשנתיים. בצעירותו, רוז שיחק בנבחרת הצעירה של אנגליה. רוז, אף נכלל בסגל נבחרת בריטניה לקראת אולימפיאדת לונדון. ב-28 באוגוסט 2014 רוז זומן לראשונה לסגל נבחרת אנגליה לקראת המשחקים נגד נורווגיה ושווייץ, אך לא רשם דקות משחק. בתחילת שנת 2015 קיבל הצעה מההתאחדות לכדורגל בג'מייקה לייצג את ג'מייקה בעקבות מוצאו הג'מייקני של סבו, אך רוז סירב כיוון ששאף לייצג את אנגליה. ב-26 במרץ 2016 רוז ערך את הופעת הבכורה שלו בנבחרת בניצחון 2–3 נגד גרמניה. רוז נכלל בסגל הנבחרת במונדיאל 2018. אישיים הכדורגלן הצעיר של השנה בסנדרלנד: 2012/2013 נבחרת העונה בפרמייר ליג: 2015/2016, 2016/2017 מדיה וקבצים בנושא דני רוז בוויקישיתוף דני רוז, באתר Transfermarkt דני רוז, באתר Soccerway דני רוז, באתר BDFutbol דני רוז, באתר WorldFootball.net דני רוז, באתר National Football Teams דני רוז, באתר FootballDatabase.eu Tom Easterby, Danny Rose joins Magpies on loan, NUfc.co.uk. January 30, 2020
דון ז'ילה

דון ז'ילה (באנגלית: Don Gilet; נולד ב-17 בינואר 1967) הוא שחקן בריטי, הידוע בעיקר מהופעותיו בהפקות של ה-BBC הסדרה "Babyfather", אופרת הסבון "איסטאנדרס" ו-"55 מעלות צפון". ז'ילה גדל בקלדמור, וולסול יחד עם שתי אחיותיו הגדולות. היא למד בבית ספר של יום ראשון בקלדמור גוספל הול, ובאקדמיית מאונטביו לאמנויות הבמה. הופעתו הראשונה של ז'ילה בטלוויזיה הייתה בתוכנית שידוכים טלוויזיונית של ערוץ 4 בשם "Streetmate" בה התראיין כחבר של אחד המשתתפים. תפקידו הגדול הראשון היה בדמות ג'וני לינדו בסדרה "Babyfather" לצדה של דיאן פאריש (שאחר כך כיכבה לצדו ב"איסטאנדרס"). בהמשך שיחק בתפקיד ראשי בסדרה הבלשית "55 מעלות צפון" בדמות סמל בילוש ניקי קול. ב-2006 גילם ז'ילה את ליאו צ'ארלס במיני-סדרה "קו היופי", ושיחק בתפקיד אורח בפרק ספיישל חג המולד של הסדרה "דוקטור הו" בפרק "The Runaway Bride". ב-2001 הופיע ז'ילה בפרסומת למחשב iMac G4 של חברת אפל. שם הסרטון היה "Window Shopping" והציגה את ז'ילה מבצע מחוות אל ה-IMac, שאחר כך המחשב העתיק. עוד הופיע בדמות מנהל חנות בסרטון הדרכה לצוות עובדים של רשת הסופרמרקטים סיינסברי. ז'ילה שיחק בתפקיד אורח בפרקים בסדרות "חדר מיון", "הולבי סיטי", "עדות אילמת" ו-"The Bill". ב-2001 הופיע ז'ילה בווידאו קליפ של הלהיט "Out of Reach של הזמרת גבריאל. ב-2011 השתתף בווידאו קליפ לשיר "I Want You to Remember" של I Am Spartacus. בתיאטרון שיחק ז'ילה במחזות "כטוב בעיניכם" ו"האלכימאי". באפריל 2008 הצטרף ז'ילה לאופרת הסבון הפופולרית של ה-BBC "איסטאנדרס" וגילם את דמותו של לוקאס ג'ונסון הרוצח הסדרתי. ז'ילה סיים את תפקידו בסדרה ב-30 ביולי 2010. ב-2010 שיחק בתפקיד אבנאזר בתיאטרון צ'רצ'יל בברומלי בהצגה המוזיקלית "אלאדין" יחד עם מלינדה מסנג'ר. ב-2011 שיחק בתיאטרון גרוב בדאנסטבל במחזה "ג'ק ואפון הפלא" שבו הופיעה גם ג'מה ביסיקס כוכבת "איסטאנדרס". במאי ב-2013 גילם ז'ילה את הדמויות פוליג'ינוס, רויסליפ ובלקפרייר בעיבוד הרדיופוני של דירק מאגס לספר "לעולם-לא-עולם" מאת ניל גיימן. ב-2014 הצטרף ז'ילה לצוות שחקני הדרמה הרפואית של ה-BBC "הולבי סיטי" בתפקיד רופא מרדים בשם ג'סי לאו. ב-2015 חזר ז'ילה לאופרת הסבון "איסטאנדרס" וגילם שוב את הדמות של לוקאס ג'ונסון. הפרק הראשון בהשתתפותו שודר ב-1 בינואר 2016. הדמות חזרה שנה לאחר מכן בכוונה לברוח מבית הסוהר. ב-2017 שיחק ז'ילה בתפקיד הפסיכולוג המשפטי בלייק אלברייטון בסדרת הטלוויזיה "לוך נס". הפרק הראשון של הסדרה שודר ה-11 ביוני 2017. ז'ילה מתגורר עם משפחתו בבדפורדשייר. הוא חבר קרוב של השחקנית דיאן פאריש שכיכבה בעבר ב"איסטאנדרס", השניים שיחקו יחד גם בסדרה "Babyfather". דון ז'ילה, במסד הנתונים הקולנועיים IMDb (באנגלית) [1] 'Babyfather' star joins 'EastEnders' "What's On at the Grove Theatre in Dunstable, The Grove Theatre. URL. Retrieved 17 September 2011. Moon, Katy (19–25 באפריל 2014). "Jesse loves to be controversial!". Inside Soap (15): 41. {{cite journal}}: (עזרה)
הנסיך נפוליאון בונפרטה

הנסיך נפוליאון בונפרטה, הידוע גם כ-"נפוליאון-ז'רום" (בצרפתית: Napoléon Bonaparte;‏ 9 בספטמבר 1822 – 17 במרץ 1891), היה נסיך ופוליטיקאי צרפתי, בנו של ז'רום בונפרטה. נפוליאון-ז'רום נולד ב-9 בספטמבר 1822 בטריאסטה, לז'רום בונפרטה ולקתרינה, נסיכת וירטמברג, בתם של פרידריך הראשון, מלך וירטמברג ואוגוסטה, דוכסית בראונשווייג-וולפנביטל. בצעירותו הוא התיידד עם בן דודו לואי נפוליאון, ולאחר מכן שירת בצבא ממלכת וירטמברג. ב-1848 התקבל ללשכת הבונים החופשיים "ידידי המולדת" וב-1852 היה לחבר כבוד בלשכת "בונפרטה". בשנת 1848 הוא נבחר לאספה המכוננת, והיה החבר הכי צעיר בה, ולאחר הפיכת 2 בדצמבר 1851 סייע לבן דודו לדכא את התנגדות הרפובליקנים. נפוליאון היה יועץ קרוב של בן דודו נפוליאון השלישי, והיה תומך מרכזי של התערבות צרפתית באיטליה, כפי דרישת קמילו בנסו די קאבור והלאומנים האיטלקים. נפוליאון שימש כמפקד דיוויזיה במהלך מלחמת קרים, ולאחר מכן שימש כמושל אלג'יריה. כחלק ממדיניות הברית של דודנו עם ממלכת סרדיניה, התחתן נפוליאון-ז'רום ב-30 בינואר 1859 עם מריה קלוטילדה, נסיכת סבויה, בתם של ויטוריו אמנואלה השני, מלך איטליה ואדליידה מאוסטריה, ונולדו להם 3 ילדים. במהלך מלחמת אוסטריה-סרדיניה פיקד נפוליאון על קורפוס צרפתי, אולם הוא לא השתתף בקרב סולפרינו. בשנת 1870 התפטר נפוליאון השלישי בעקבות המפלה במלחמת צרפת–פרוסיה, והוקמה הרפובליקה הצרפתית השלישית. בשנת 1879 נהרג נפוליאון הרביעי, ובצוואתו הוא מינה את בנו של נפוליאון-ז'רום - ויקטור, נסיך נפוליאון ליורשו. בעקבות כך פרצה מחלוקת בין תומכי בית בונפרטה בשאלה מי ראוי לעמוד בראש הבית, ונוצר קרע בין ויקטור לאביו. ב-16 בינואר 1883 הוא נעצר על שפרסם מנשר בונפרטיסטי בפריז, אולם הוא שוחרר במהירות. במאי 1886 גירשה הרפובליקה הצרפתית את הנסיכים של השושלות השלטוניות הקודמות, ובעקבות כך יצא נפוליאון לגלות בשווייץ. ב-3 במאי 1926 מת נפוליאון ברומא, והוא בן 68 שנים. ב-30 בינואר 1859 התחתן נפוליאון עם מריה קלוטילדה, נסיכת סבויה, בתם של ויטוריו אמנואלה השני, מלך איטליה ואדליידה מאוסטריה, ממנה נולדו לו 3 ילדים: ויקטור, נסיך נפוליאון (1862–1926), התחתן עם קלמנטין, נסיכת בלגיה לואי בונפרטה (1864–1932) מארי לטיסיה בונפרטה (1866–1926), התחתנה עם אמדאו הראשון, מלך ספרד מדיה וקבצים בנושא הנסיך נפוליאון בונפרטה בוויקישיתוף הנסיך נפוליאון בונפרטה, באתר אנציקלופדיה בריטניקה (באנגלית) אנדרה קומב ,ב-2010/3 La Chaîne d'union גיליון 53
גלוריה-וייל

הקהילה הנוצרית גלוריה-וייל (Gloriavale) היא כת נוצרית בהאופירי על החוף המערבי באי הדרומי בניו זילנד. אוכלוסייתה מוערכת ב-550 איש, לערך. זו קהילה נוצרית שמרנית, שבה מנהיגיה קובעים לנשות הקהילה עם מי עליהן להינשא. הקהילה, שיש הרואים בה כת דתית, נוסדה על ידי נוויל קופר, שבעבר נאסר לאחר שהורשע במעשים מגונים בבני 12-19. הקהילה נוסדה בשנת 1969 על ידי האוונגליסט יליד אוסטרליה, נוויל קופר. הוא ייסד בניו זילנד את מה שנודע בשם הקהילה נוצרית של ספרינגבנק (Springbank Christian Community), סמוך לכרייסטצ'רץ'. כשהקהילה צמחה מאוד חברי הקהילה רכשו אדמה בחוף המערבי ועברו אליה בשנים 1991–1995 וקראו לעמק האופירי בשם "גלוריה-וייל" (Gloriavale). השטח נמצא במרחק 60 ק"מ מהעיר גריימות'. ב-1995 קופר נכלא למשך כשנה באשמת ניצול מיני והורשע על סמך עדות בנו ואישה צעירה שנמלטו מהקהילה. מאוחר יותר קופר שינה את שמו ל"נוצרי בן התקווה" (Hopeful Christian). הוא נפטר מסרטן ב-15 במאי 2018 בגיל 92. יש שטוענים כי הכת היוותה השראה לסדרה סיפורה של שפחה יעקב עובד, קומונות וקהילות שיתוף במחצית השנייה של המאה ה-20, הוצאת יד טבנקין - המרכז המחקרי, רעיוני, תיעודי ומוזיאלי של התנועה הקיבוצית, 2009 מדיה וקבצים בנושא גלוריה-וייל בוויקישיתוף אתר האינטרנט הרשמי של גלוריה-וייל הקהילה הנוצרית גלוריה-וייל "אב סיפר על הצלת ילדים מכת בחוף המערבי" – ניו זילנד הראלד http://www.newshub.co.nz/home/new-zealand/2018/05/gloriavale-leaders-in-battle-for-control-after-hopeful-christian-s-death.html סיפור בדקה. סודות הכת נחשפים: "המנהיגים קובעים עם מי להתחתן" כת סודית נחשפה בניו זילנד: איסור דיבור ושידוכים בין ילדים Inside the creepy world of Gloriavale: Secretive New Zealand cult where teenagers are banned from speaking to each other until they marry - and the men choose who can have children with whom Quilliam, Rebecca (23 באפריל 2009). "Father tells of rescuing kids from West Coast cult". APN New Zealand. {{cite news}}: (עזרה) Ashleigh Stewart (1 במאי 2015). "Men 'groomed' to have underage sex in Gloriavale, ex-member says". The Press. Stuff.co.nz. נבדק ב-20 ביולי 2016. {{cite web}}: (עזרה) "Gloriavale founder Hopeful Christian dies aged 92". Newshub. 15 במאי 2018. נבדק ב-15 במאי 2018. {{cite news}}: (עזרה) הכת שהיוותה השראה ל"סיפורה של שפחה", רשת 13 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גלוריה-וייל".
גנאדי גוטמן

גנאדי גוטמן (ברוסית: Геннадий Гутман; נולד ב-1 בנובמבר 1973) הוא שחמטאי יהודי אוקראיני בדרגת רב אמן. נכון ליוני 2018, מדורג במקום ה-53 באוקראינה לפי מד כושר. גנאדי גוטמן נולד בדנפרופטרובסק. הוא התחיל להתאמן בשחמט בשנת 1980. במהלך לימודי בית הספר הוא השתתף בתחרויות נוער וזכה להצלחות. בשנת 1994 החל לאמן בעצמו. שיא הקריירה של גוטמן הייתה בסוף המאה ה-20-תחילת המאה ה-21. בשנת 2001 הוענקה לו דרגת רב אמן. כמאמן הוא טיפח מספר שחמטאים שהגיעו לדרגת רב אמן (דמיטרי מקסימוב ואנסטסיה קרלוביץ'). בשנת 2001 הוא פתח חוג לשחמט ליד בית הקהילה היהודית בעירו. גנאדי גוטמן, באתר צ'סגיימס (באנגלית) גנאדי גוטמן, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גנאדי גוטמן".
גנאדי פיש

גנאדי פיש (ברוסית: Геннадий Фиш; נולד ב-20 באפריל 1973) הוא שחמטאי אוקראיני-גרמני בדרגת רב אמן. פיש נולד בסימפרופול. בשנת 1992 סיים במקום ה-14 באליפות העולם לנוער. בשנת 1994 הוענקה לו דרגת אמן בינלאומי. בשנת 1996 סיים במקום השביעי באליפות אוקראינה. פיש היגר בשנת 2001 לגרמניה. בשנת 2005 בתחרות בגרמניה בבד-צבישנן סיים במקום השני (ניצח ארקדי רוטשטיין, לב גוטמן היה שלישי). באליפות גרמניה שנערכה בשנת 2005 סיים במקום השלישי. בשנת 2007 הוענקה לו דרגת רב אמן. הוא השתתף באליפות אירופה למועדונים כחלק מקבוצת מועדון של העיר ברמן. מדיה וקבצים בנושא גנאדי פיש בוויקישיתוף גנאדי פיש, באתר צ'סגיימס (באנגלית) גנאדי פיש, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
סמיר באירקטרביץ'

סמיר באירקטרביץ' (בבוסנית: Semir Bajraktarević; נולד ב-14 באוקטובר 1987) הוא כדורגלן בוסני המשחק בקולינה בעמדת הקשר. באירקטרביץ' חתם בקיץ 2011 בפה קה סרייבו מליגת העל הבוסנית, אליה הגיע מסאשק נפרדאק. ב-20 באוגוסט 2011 ערך את הופעת הבכורה שלו בקבוצה בתיקו 1-1 נגד ולז' מוסטר. ב-10 בספטמבר 2011 הבקיע את שער הבכורה שלו בליגה בניצחון 0–4 נגד קוזרה גרדישקה. בקיץ 2012 חתם בצ'ליק זניצה בה שיחק שנתיים. בקיץ 2014 חתם בסלובודה טוזלה בה שיחק חצי עונה, אז חזר לצ'ליק זניצה. בקיץ 2016 עזב לראשונה את בוסניה וחתם בעירוני נשר, העולה החדשה לליגה הלאומית. ב-22 בינואר 2017 חתם בהפועל פתח תקווה. ב-2 ביולי 2017 חתם בהפועל חדרה. בחדרה רשם את העונה הטובה בקריירה שלו כאשר הבקיע 8 שערים ב-35 משחקי ליגה, והיה שותף לחזרה של הקבוצה לליגת העל אחרי 39 שנות היעדרות. ב-16 באוגוסט 2018 באירקטרביץ' חתם במכבי אחי נצרת. ב-5 באוגוסט 2019 באירקטרביץ' חתם בפלמוראטי ולורה מליגת העל האלבנית. בינואר 2020 חזר לצ'ליק זניצה הבוסנית. ב-16 ביולי 2020, באירקטרביץ' חתם באולימפיק סרייבו. ב-24 בפברואר 2022 חתם בקולינה הליגות הנמוכות של בוסניה והרצגובינה. סמיר באירקטרביץ', באתר Transfermarkt סמיר באירקטרביץ', באתר Soccerway סמיר באירקטרביץ', באתר FootballDatabase.eu מיכאל וייסרמן, סמיר באירקטרביץ' חתם בהפועל חדרה, 2 ביולי 2017, באתר דאבל פס יגאל גולדשטיין, ‏מצא בית חדש: באירקטרביץ' חתם באחי נצרת, באתר ערוץ הספורט, 16 באוגוסט 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סמיר באירקטרביץ'".
שברולט קינגסווד

שברולט קינגסווד (באנגלית: Chevrolet Kingswood) היא מכונית סטיישן, בתצורות של 2 דלתות ו-4 דלתות, אשר יוצרה על ידי חטיבת המכוניות שברולט בחברת ג'נרל מוטורס האמריקאית בין השנים 1959–1960 (סדרה ראשונה) ו-1969–1972 (סדרה שנייה). סדרה ראשונה (1959 - 1960) סדרה שנייה (1969 - 1972) 2 דלתות (+ דלת אחורית הנפתחת לרוחב בחציה התחתון) 4 דלתות (+ דלת אחורית הנפתחת לרוחב בחציה התחתון) 6 נוסעים (בדגם 2 דלתות) 9 נוסעים, תוספת של 3 מושבים נפתחים בתא המטען הסגור האחורי (בדגם 4 דלתות) מחיר היחידה - 4 דלתות סדרת 1100 - 2,638 דולר מחיר היחידה - 2 דלתות סדרת 1100 - 2,571 דולר מחיר היחידה - 4 דלתות סדרת 1200 - 2,756 דולר מחיר היחידה - 2 דלתות סדרת 1200 - 2,689 דולר "Brookwood Station Wagon Series 1100" (מנוע 6 צילינדרים) "Brookwood Station Wagon Series 1200" (מנוע 8V צילינדרים) פרק זה לוקה בחסר. אנא תרמו לוויקיפדיה והשלימו אותו. "שברולט קינגסווד", שנת 1970 "שברולט קינגסווד" "שברולט קינגסווד" "שברולט קינגסווד", שנת 1970 "שברולט קינגסווד", שנת 1970 "שברולט קינגסווד", שנת 1970 "שברולט קינגסווד", שנת 1970 (דור שני) - מבט לתא הנהג "שברולט קינגסווד", שנת 1970 (דור שני) - מבט לתוך הרכב (3 שורות מושבים) "שברולט קינגסווד", שנת 1970 (דור שני) - מבט לתוך הרכב "שברולט קינגסווד", שנת 1970 "שברולט קינגסווד", שנת 1969 - פתיחת הדלת החמישית שברולט שברולט פארקווד שברולט Yeoman "שברולט קינגסווד" - תמונות מדיה וקבצים בנושא שברולט קינגסווד בוויקישיתוף מדיה וקבצים בנושא שברולט קינגסווד בוויקישיתוף שברולט קינגסווד, בביצוע "שברולט קינגסווד" - דור שני, סרטון באתר יוטיוב שברולט קינגסווד, בביצוע "שברולט קינגסווד" - דור שני, סרטון באתר יוטיוב קטלוג שברולט Standard Catalog of Chevrolet, 1912-2003: 90 Years of ... "שברולט קינגסווד" car.info/en-se/chevrolet/kingswood "שברולט קינגסווד" barnfinds.com/spy-wagon-1972-chevrolet-kingswood-estate "שברולט קינגסווד" סדרה ראשונה oldride.com/library/1959_chevrolet_brookwood "שברולט קינגסווד" - סדרה ראשונה (ראו את אופן פתיחת הדלת האחורית) oldcarbrochures.com/static/NA/Chevrolet/1958
מיכאל אורטובסקי

מיכאל אורטובסקי (ברוסית: Михаил Оратовский) (נולד ב-3 באפריל 1974 בטירספול) הוא שחמטאי סובייטי-ישראלי בדרגת רב אמן. נכון לאפריל 2021, מדורג במקום ה-50 בישראל לפי מד כושר. מיכאל אורטובסקי נולד בטירספול. בשנות ה-80 של המאה ה-20 הוא למד שחמט בבית הספר של מיכאל בוטביניק. עלה לישראל בשנות התשעים. בשנת 1992 הוא חלק מקום 6–11 באליפות ישראל. בשנת 1993 אורטובסקי חלק מקום 5–6 באליפות אירופה בשחמט לצעירים. בשנת 1994 זכה באליפות ישראל בשחמט לנוער. באותה שנה הוא חלק מקום 8–11 באליפות העולם לנוער. בשנת 2012 הוא סיים במקום השני בתחרות בינלאומית בתל אביב. 1994 - אמן בינלאומי 2002 - רב אמן. מיכאל אורטובסקי, באתר צ'סגיימס (באנגלית) מיכאל אורטובסקי, באתר פיד"ה (באנגלית) מיכאל אורטובסקי, באתר האיגוד הישראלי לשחמט ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
מונדיאליטו (כדורגל חופים)

המונדיאליטו בכדורגל חופים (באנגלית: BSWW Mundialito) או בשמו המקוצר המונדיאליטו, הוא טורניר שנתי של כדורגל חופים בינלאומי, המתקיים בין כמה מדינות נבחרות, אשר מוזמנות לשחק בטורניר שאורגן על ידי ארגון כדורגל החופים העולמי (BSWW). הטורניר התקיים לראשונה בשנת 1994 בחוף הקופקבנה בריו דה ז'ניירו, ברזיל, אך לאחר שנתיים שהטורניר חדל מלהתקיים, שב בחזרה בשנת 1997, הפעם בפורטוגל, שם הוא נערך מאז אותה השנה עד עצם היום הזה. הנבחרות היחידות שזכו בטורניר במשך השנים הן ברזיל, פורטוגל, ארצות הברית וספרד. המונדיאליטו הראשון שהכיל מועדוני כדורגל חופים התקיים במרץ 2011. מונדיאלטו מסוג זה מוכר יותר בשם מונדיאליטו דה קלאב (או בפירוש לעברית: "מונדיאליטו למועדונים"). להלן טבלה המציגה מתי והיכן שוחקו טורנירי המונדיאליטו בכדורגל חופים: כדורגל חופים אתר האינטרנט הרשמי של מונדיאליטו האתר הרשמי של כדורגל החופים
קולג' פארק סקייהוקס

קולג' פארק סקייהוקס (באנגלית: College Park Skyhawks) היא קבוצת כדורסל מהעיר קולג' פארק שבג'ורג'יה, המשחקת בליגת הפיתוח של ה-NBA ומסונפת לקבוצת אטלנטה הוקס מליגת ה-NBA. הקבוצה הוקמה בשנת 2017 בשם "אירי בייהוקס", ופעלה עד שנת 2019 בעיר אירי שבפנסילבניה. קבוצת "אירי בייהוקס" המקורית הייתה מסונפת לאורלנדו מג'יק עד שנת 2017, אז הועברה הקבוצה לפלורידה והפכה ללייקלנד מג'יק. במקביל הודיעה אטלנטה הוקס על כוונתה להקים קבוצת בת בעיר קולג' פארק שבפלורידה, לקראת עונת 2019/2020. בינואר 2017 החליטו ההוקס להקדים את הקמת קבוצת הבת, אשר תשחק תחת השם "אירי בייהוקס" עד שתסתיים בניית אולמה הייעודי בקולג' פארק, גייטוויי סנטר, ב-2019. ליגת הפיתוח עושה הפרדה בין מועדון זה לבין קבוצת אירי בייהוקס המקורית, אשר הסטטיסטיקות, המאזנים והישגי העבר שלה נרשמים לזכות קבוצת לייקלנד מג'יק. לקראת עונת הבכורה של המועדון ב-2017 מונה עוזר מאמן ניו יורק ניקס דאז, ג'וש לונגסטאף, כמאמן הקבוצה. הבייהוקס סיימו את העונה הסדירה עם מאזן חיובי 28–22, אשר הציב אותם במקום החמישי באזור המזרחי. בשלב הפלייאוף גברו הבייהוקס על לייקלנד מג'יק ופורט ויין מאד אנטס בשני הסיבובים הראשונים, והפסידו לראפטורס 905 בגמר המזרח. לקראת עונת 2019/2020 עבר המועדון לעיר קולג' פארק שבג'ורג'יה, ושינה את שמו לקולג' פארק סקייהוקס. אתר האינטרנט הרשמי של קולג' פארק סקייהוקס Orlando Magic Purchase NBA D-League’s Erie BayHawks, באתר הרשמי של ליגת הפיתוח, 14 בדצמבר 2016 Atlanta Hawks Purchase NBA Development League Team, באתר הרשמי של ליגת הפיתוח, 10 בנובמבר 2016 Atlanta Hawks NBA D-League Team to Begin Play in 2017-18 Season in Erie, Pa, באתר הרשמי של ליגת הפיתוח, 31 בינואר 2017 Hawks Name Josh Longstaff as Head Coach of Erie Bayhawks, באתר הרשמי של אטלנטה הוקס, 25 ביולי 2017 "Atlanta Hawks' College Park NBA G League Affiliate Set To Become The Skyhawks". GLeague.NBA.com. NBA Media Ventures, LLC. 21 בפברואר 2019. נבדק ב-12 ביולי 2019. {{cite news}}: (עזרה)
דרגות כוחות הביטחון של רודזיה

דרגות כוחות הביטחון של רודזיה היו הדרגות בהיררכיה הצבאית אשר בקרב כוחות הביטחון של רודזיה, מדינה שהתקיימה בין השנים 1965 ו-1980. עקב העבר הבריטי של רודזיה, קיימת הקבלה ברוב המקרים בין דרגות אלו לדרגות הכוחות המזוינים הבריטיים. דרגות הכוחות המזוינים הבריטיים
מונדיאליטו 2017 (כדורגל חופים)

מונדיאליטו 2017 בכדורגל חופים היה טורניר כדורגל חופים, שנערך בחוף "פראיה דה קרקולוס" בקשקאיש, פורטוגל בין התאריכים 21 ביולי ל-23 ביולי 2017. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות). פורטוגל פורטוגל (מארחת) ברזיל ברזיל צרפת צרפת רוסיה רוסיה כדורגל חופים מונדיאליטו אליפות אירופה בכדורגל חופים האתר הרשמי של כדורגל החופים מונדיאליטו 2017 בכדורגל חופים
6.5 מ"מ קרידמור

6.5 מ"מ קרידמור (באנגלית: 6.5mm Creedmoor ובקיצור 6.5 CM) הוא כדור סנטרפייר המיועד בעיקר לצליפה צבאית, ובעל קליע בקליבר (קוטר) 6.5 מילימטרים (0.26 אינץ'). הטווח היעיל של תחמושת הקרידמור עומד על כ-1,000 מטרים (1,100 יארד) ומהירות הלוע על 2,820–3,020 רגל לשנייה (860–920 מטר לשנייה). את התחמושת פיתחה ומייצרת חברת הורנדי האמריקאית. כדור הקרידמור 6.5 מ"מ קל וקטן יותר מכדור ה-0.300 וינצ'סטר מגנום, שלו טווח מרבי של 800–1,200 מטר, אך הוא דורש פעולה ארוכה והלחץ שהוא מפעיל גדול יותר מכדור ה-7.62 מ"מ הנפוץ. בגודלו הוא באורך 7.62x51 מ"מ נאט"ו (0.308 וינצ'סטר) ואינו דורש לשנות את אורך הפעולה של הרובה, אך ביצועיו טובים יותר וטווח הירי שלו ארוך יותר (כ-1,000 מטר). כדור ה-6.5 מ"מ קרידמור נועד להחליף את שניהם כתחמושת הצליפה הסטנדרטית. ב-2017 בחן פיקוד המבצעים המיוחדים של ארצות הברית (SOCOM) מספר סוגי תחמושת עבור רובי ה-SR-25 Mk 11, ה-M110 SASS וה-FN SCAR Mk 20, ומצא שתחמושת הקרידמור הייתה הטובה מכולן. כתוצאה מכך הוחלט להסב את כל רובי הצלפים של הכוחות המיוחדים לתחמושת זו החל מ-2019. מדיה וקבצים בנושא 6.5 מ"מ קרידמור בוויקישיתוף 6.5 Creedmoor באתר Sniper Central NEW 6.5 Creedmoor Cartridge from Hornady, Accurate Shooter, November 7th, 2007 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.